കോവിഡ് പ്രതിരോധം: 24 മണിക്കൂറിനിടെ യുഎഇയില് നല്കിയത് 90,560 വാക്സിന് ഡോസുകള് അബുദാബി: കഴിഞ്ഞ 24 മണിക്കൂറിനിടെ യുഎഇ സര്ക്കാര് വിതരണം ചെയ്തത് 90,560 കോവിഡ് ഡോസുകള്. ആകെ 19,963,359 ഡോസുകളാണ് വിതരണം ചെയ്തതെന്ന് യുഎഇ ആരോഗ്യ പ്രതിരോധ മന്ത്രാലയം വ്യക്തമാക്കി. യുഎഇയിലെ ജനസംഖ്യയിലെ 80 ശതമാനത്തിലധികം പേരും വാക്സിന്റെ രണ്ടു ഡോസുകളും സ്വീകരിച്ചിട്ടുണ്ടെന്നാണ് ആരോഗ്യ മന്ത്രാലയത്തിന്റെ കണക്കുകള് വ്യക്തമാക്കുന്നത്. അതേസമയം 277 പുതിയ കോവിഡ് കേസുകളാണ് ഇന്ന് യുഎഇയില് റിപ്പോര്ട്ട് ചെയ്തത്. 329 പേര് രോഗമുക്തി നേടിയതായും യുഎഇ ആരോഗ്യ മന്ത്രാലയം അറിയിച്ചു. 735,457 പേര്ക്കാണ് യുഎഇയില് ഇതുവരെ കോവിഡ് സ്ഥിരീകരിച്ചത്. 7,27,845 പേര് രോഗമുക്തി നേടി. 2094 പേര് കോവിഡിനെ തുടര്ന്ന് മരണമടഞ്ഞു. 5,518 പേര് ചികിത്സയില് കഴിയുന്നുണ്ടെന്നാണ് ആരോഗ്യ മന്ത്രാലയത്തിന്റെ കണക്കുകള് വ്യക്തമാക്കുന്നത്. ഇന്ന് 330,693 കോവിഡ് പരിശോധനകളാണ് യുഎഇയില് നടത്തിയതെന്നും ആരോഗ്യ മന്ത്രാലയത്തിന്റെ കണക്കുകള് വ്യക്തമാക്കുന്നു. Tags latest news UAE GULF international news Covid Vaccine shortlink